*****

ΚΑΝΟΝΙΣΜΟΣ (ΕΟΚ) αριθ. 424/90 ΤΗΣ ΕΠΙΤΡΟΠΗΣ

της 19ης Φεβρουαρίου 1990

για τη θέσπιση εκτάκτων μέτρων στηρίξεως της αγοράς χοιρείου κρέατος στην Ισπανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,

Εκτιμώντας:

ότι με την εφαρμογή της οδηγίας 80/215/ΕΟΚ του Συμβουλίου της 22ας Ιανουαρίου 1980, περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (3), όπως τροποποιήθηκε τελευταία από την οδηγία 87/491/ΕΟΚ (4), μπορεί να επιβληθεί απαγόρευση αποστολής ζωντανών χοίρων, νωπού χοιρείου κρέατος και ορισμένων προϊόντων με βάση το κρέας σε ένα ή περισσότερα τμήματα του εδάφους ενός κράτους μέλους στο οποίο έχει διαπιστωθεί αφρικανική πανώλη των χοίρων το λιγότερο πριν από δώδεκα μήνες·

ότι η απόφαση 89/21/ΕΟΚ του Συμβουλίου της 14ης Δεκεμβρίου 1988 σχετικά με παρέκκλιση από τις απαγορεύσεις λόγω αφρικανικής πανώλης των χοίρων για ορισμένα τμήματα του εδάφους της Ισπανίας (5) περιόρισε τις απαγορεύσεις αυτές στις περιοχές που βρίσκονται δυτικά ή ανατολικά μιας γραμμής που περιγράφεται στο παράρτημα της αποφάσεως αυτής· ότι στις περιοχές αυτές η κατάσταση της αγοράς επιδεινώθηκε σοβαρά κατά τη διάρκεια των τελευταίων μηνών· ότι η κατάσταση αυτή δημιούργησε οικονομικές δυσχέρειες στους παραγωγούς χοίρων της ιβηρικής φυλής· ότι οι δυσχέρειες αυτές είναι αρκετά σοβαρές για να δικαιολογήσουν την εισαγωγή εκτάκτου μέτρου στηρίξεως της αγοράς για τη διευκόλυνση της εκτάσεως των παραγωγών αυτών·

ότι αυτά τα έκτακτα μέτρα θα πρέπει να θεσπιστούν με μορφή ενισχύσεως στην ιδιωτική αποθεματοποίηση που θα χορηγηθεί σύμφωνα με τις διατάξεις που ελήφθησαν σε εφαρμογή των κανονισμών (ΕΟΚ) αριθ. 2763/75 του Συμβουλίου της 29ης Οκτωβρίου 1975 για τον καθορισμό των γενικών κανόνων για τη χορήγηση ενισχύσεων στην ιδιωτική αποθεματοποίηση στον τομέα του χοιρείου κρέατος (6) και (ΕΟΚ) αριθ. 1092/80 της Επιτροπής της 2ας Μαΐου 1980 περί λεπτομερειών εφαρμογής της χορηγήσεως ενισχύσεως στην ιδιωτική αποθεματοποίηση χοιρείου κρέατος (7), όπως τροποποιήθηκε τελευταία από τον κανονισμό (ΕΟΚ) αριθ. 3498/88 (8).

ότι, για να αποφευχθεί η ενίσχυση αυτή να οδηγήση σε υπερβολική χορήγηση, θα πρέπει να περιοριστεί στα προϊόντα που κατάγονται από την ιβηρική φυλή χοίρων και προέρχονται από τις εν λόγω περιοχές·

ότι το άρθρο 3 του προαναφερθέντος κανονισμού (ΕΟΚ) αριθ. 2763/75 προβλέπει ότι η μείωση ή η παράταση της διάρκεια της αποθεματοποιήσεως μπορεί να αποφασισθεί εάν το απαιτεί η κατάσταση της αγοράς· ότι το άρθρο 8 παράγραφος 4 του κανονισμού (ΕΟΚ) αριθ. 1092/80 προβλέπει τη δυνατότητα πρόωρης αποσύρσεως από το απόθεμα προς εξαγωγή και ότι η μείωση της διάρκειας αποθεματοποιήσεως μπορεί επιπλέον να προκύψει σε περίπτωση ανωτέρας βίας όπως αναφέρεται στο άρθρο 9 του εν λόγω κανονισμού· ότι θα πρέπει ως εκ τούτου να καθοριστούν, εκτός από τα ποσά της ενισχύσεως για καθορισμένη διάρκεια αποθεματοποιήσεως, τα συμπληρωματικά ή προς αφαίρεση ποσά για τις περιπτώσεις παρατάσεως ή μειώσεως της διάρκειας αυτής·

ότι, για να διευκολυνθεί το έργο της διοικήσεως και ελέγχου που απορρέει από τη σύναψη συμβάσεων, είναι σκόπιμο να καθοριστούν ελάχιστες ποσότητες·

ότι το ποσό της εγγυήσεως πρέπει να καθοριστεί σε επίπεδο ώστε ο ενεργών την αποθεματοποίηση να είναι υποχρεωμένος να εκτελεί τις υποχρεώσεις που προκύπτουν από τη συναφθείσα συμβαση ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από τις 19 Φεβρουαρίου έως τις 16 Μαρτίου 1990, οι αιτήσεις ιδωτικής αποθεματοποίησης για το κρέας χοίρων ιβηρικής φυλής που προέρχεται από τις ισπανικές περιοχές που αφορά η οδηγία 89/21/ΕΟΚ μπορούν να υποβληθούν στον ισπανικό οργανισμό παρεμβάσεως σύμφωνα με τις διατάξεις του κανονισμού (ΕΟΚ) αριθ. 1092/80 του παρόντος κανονισμού.

Ο κατάλογος των προϊόντων που μπορούν να τύχουν ενισχύσεως και τα σχετικά ποσά καθορίζονται στο παράτημα.

2. Εάν η διάρκεια αποθεματοποιήσεως παραταθεί ή μειωθεί, το ποσό των ενισχύσεων προσαρμόζεται ανάλογα. Τα συμπληρωματικά ποσά και τα ποσά που θα αφαιρεθούν ανά μήνα και ανά ημέρα καθορίζονται στο παράρτημα, στις στήλες 8 και 9.

Άρθρο 2

Η ελάχιστη ποσότητα ανά σύμβαση και ανά προϊόν, καθορίζεται σε 5 τόνους.

Άρθρο 3

Η ενίσχυση ανέρχεται σε 20 % των ποσών των ενισχύσεων που καθορίζονται στο παράρτημα.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 29 Φεβρουαρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Φεβρουαρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 129 της 11. 5. 1989, σ. 12.

(3) ΕΕ αριθ. L 47 της 21. 2. 1980, σ. 4.

(4) ΕΕ αριθ. L 279 της 2. 10. 1987, σ. 27.

(5) ΕΕ αριθ. L 9 της 12. 1. 1989, σ. 24.

(6) ΕΕ αριθ. L 282 της 1. 11. 1975, σ. 19.

(7) ΕΕ αριθ. L 114 της 3. 5. 1980, σ. 22.

(8) ΕΕ αριθ. L 306 της 11. 11. 1988, σ. 32.

ΠΑΡΑΡΤΗΜΑ

(σε Ecu/τόνο)

1.2.3,7.8,9 // // // // // Κωδικός ΣΟ

// Προϊόντα στα οποία

χορηγούνται ενισχύσεις

// Ποσά των ενισχύσεων

για περίοδο αποθεματοποιήσεως

// Ποσό του συμπληρώματος

ή της μειώσεως

// // // // // 1.2.3.4.5.6.7.8.9 // // // 3 μηνών // 4 μηνών // 5 μηνών // 6 μηνών // 7 μηνών // μηνιαίως

// ημερησίως

μείωση // // // // // // // // // // 1

// 2

// 3 // 4 // 5 // 6 // 7 // 8 // 9 // // // // // // // // // // ex 0203 // Κρέατα χοιροειδών, κατοικιδίων, νωπά ή διατηρημένα με απλή ψύξη: // // // // // // // // ex 0203 11 10 // Μισά σφάγια που παρουσιάζονται χωρίς κεφάλι, μπροστινά πόδια, ουρά, περινεφρικό λίπος, νεφρό, διάφραγμα και νωτιαίο μυελό (1) // 345,0 // 391,5 // 438,0 // 484,5 // 531,0 // 46,5 // 1,55 // ex 0203 12 11 // Χοιρομέρεια (ζαμπόν) // 418,5 // 471,0 // 523,5 // 576,0 // 628,5 // 52,5 // 1,76 // ex 0203 12 19 // Ωμοπλάτες // 418,5 // 471,0 // 523,5 // 576,0 // 628,5 // 52,5 // 1,76 // ex 0203 19 11 // Μπροστινά μέρη // 418,5 // 471,0 // 523,5 // 576,0 // 628,5 // 52,5 // 1,76 // ex 0203 19 13 // Θωρακοοσφυϊκή χώρα, με ή χωρίς σβέρκο, ή σβέρκοι μόνοι τους (2) (3) // 418,5 // 471,0 // 523,5 // 576,0 // 628,5 // 52,5 // 1,76 // ex 0203 19 15 // Κοιλιακή χώρα (πανσέτα) ως έχουν ή σε τετράγωνη τομή // 204,0 // 244,5 // 285,0 // 325,5 // 366,0 // 40,5 // 1,35 // ex 0203 19 55 // Κοιλιακή χώρα (πανσέτα), ως έχουν ή σε τετράγωνη τομή, χωρίς το δέρμα και τις πλευρές // 204,0 // 244,5 // 285,0 // 325,5 // 366,0 // 40,5 // 1,35 // ex 0203 19 55 // Χοιρομέρια (ζαμπόν), ωμοπλάτες, μπροστινά μέρη, θωρακοοσφυϊκή χώρα με ή χωρίς σβέρκο, ή σβέρκοι μόνοι τους, χωρίς κόκαλα (2) (3) // 418,5 // 471,0 // 523,5 // 576,0 // 628,5 // 52,5 // 1,76 // ex 0203 19 55 // Μέρη που αντιστοιχούν στα «μεσαία», με ή χωρίς το δέρμα ή το λαρδί, χωρίς κόκαλα (4) // 316,5 // 360,0 // 403,5 // 447,0 // 490,5 // 43,5 // 1,46 // ex 0203 19 59 // Μέρη που αντιστοιχούν στα «μεσαία», με ή χωρίς το δέρμα ή το λαρδί, με κόκαλα (4) // 316,5 // 360,0 // 403,5 // 447,0 // 490,5 // 43,5 // 1,46 // // // // // // // // //

(1) Μπορούν επίσης να επωφεληθούν της ενισχύσεως τα μισά σφάγια, τα οποία παρουσιάζονται σύμφωνα με το μέρος Wiltshire, δηλαδή χωρίς κεφάλι, μάγουλο, λαιμό, πόδια, ουρά, περινεφρικό λίπος, νεφρό, φιλέτο, πλάτη (σπάλα), στέρνο, σπονδυλική στήλη, λαγόνια, κόκαλο και διάφραγμα.

(2) Η θωρακοοσφυϊκή χώρα και οι σβέρκοι νοούνται με ή χωρίς δέρμα, το δε λαρδί δεν πρέπει ωστόσο να υπερβαίνει 25 mm πάχους.

(3) Η συναφθείσα ποσότητα μπορεί να καλύψει όλους τους συνδυασμούς των προϊόντων που αναφέρονται.

(4) Η ίδια παρουσίαση με εκείνη των προϊόντων που υπάγονται στον κωδικό ΣΟ 0210 19 20.